Հարցին` արդյոք գործարարներ լինելու են ցուցակում, Ծառուկյանը հիշեցրեց ՀՀ վարչապետի պաշտոնակատար Նիկոլ Փաշինյանի հայտարարությունը, որ Հայաստանում այլևս օլիգարխներ չկան, կան սեփականատերեր։ «Նրանք, ովքեր ցանկություն ունեն մասնակցելու ընտրություններին, կարող են մասնակցել»: Ծառուկյանը ըստ էության գաղտնազերծեց, թե ինչ տեսք է ունենալու արտահերթ խորհրդարանական ընտրություններին իր կուսակցության ցուցակը։ Թեպետ վերջին ամիսներին՝ թավշյա հեղափոխությունից հետո Ծառուկյանի գործողություններից, քայլերից ու հայտարարություններից արդեն իսկ պարզ է դառնում, որ ԲՀԿ-ում եւս նոր իրավիճակ է եւ նախկին ավանդույթներն այլեւս կենսունակ գործոն չեն լինելու։